OpenLLM-France/wikimedia huggingface dataset:
# Míssil aire-aire

Un míssil aire-aire és un míssil dissenyat per a ser llançat des d'una aeronau militar per tal de destruir altres aeronaus. Són coneguts habitualment per l'acrònim de l'anglès AAM (Air-to-Air Missile) i constitueixen l'armament antiaeri principal dels avions de combat moderns.

## Història

El primer míssil aire-aire va ser el Ruhrstahl X-4 dissenyat entre 1943 i 1945 a l'Alemanya nazi amb l'objectiu de destruir els bombarders aliats des d'una distància superior a la de les metralladores de defensa. Es tractava d'un míssil senzill, amb estructura molt semblant a la dels coets però que comptava amb dos cables que l'unien a l'avió llançador i que permetien el pilot guiar-lo fins a l'objectiu mitjançant una palanca que corregia l'orientació del míssil. Tot i que es va començar la producció el final de la Segona Guerra Mundial va evitar que entressin en servei.
El desenvolupament del míssils aire-aire moderns el va marcar el míssil estatunidenc AIM-9 Sidewinder el qual va ser disparat per primer cop el 3 de setembre de 1952, i el 1955 ja formava part de l'equipació dels avions de caça dels Estats Units.

## Descripció general

Com la majoria dels coets solen tenir una forma cilíndrica i allargada, amb aletes estabilitzadores i de guiatge. A l'extrem anterior se solen situar els sensors per al guiatge i detonació, seguits per la càrrega explosiva i a la posterior el motor coet. Com que el seu objectiu és destruir aeronaus militars també compten amb una gran agilitat i velocitat (superior a la velocitat del so). Per aconseguir impactar en l'objectiu solen comptar amb sistemes de guiatge complexos, els més habituals són infrarojos i mitjançant radar.

## Classificació

En general se'n distingeixen dues categories:
* Míssils aire-aire de curt abast (dins l'abast visual)
* Míssils aire-aire de llarg abast (més enllà de l'abast visual)

## Exemples

* AIM-9 Sidewinder
* AIM-7 Sparrow
* AIM-120 AMRAAM
* Vímpel R-60
* Vímpel R-73
* IRIS-T

## Referències

* ↑ «Míssil aire-aire». Gran Enciclopèdia Catalana. Barcelona: Grup Enciclopèdia Catalana.
* 1 2 3 Rodríguez, Eugenio. «Los misiles aire-aire más avanzados del mundo». Fieras de la Ingenieria. Arxivat de l'original el 30 de desembre 2014. [Consulta: 30 desembre 2014].
* ↑ «Ruhrstahl/Kramer X-4». Dan Johnson / Luft'46. [Consulta: 30 desembre 2014].
* ↑ Tom Hildreth «The Sidewinder Missile». Air-Britain Digest. Air-Britain, 40, 2, 3-1988, pàg. 39–40. ISSN: 0950-7434.
* ↑ «Míssil aire-aire». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Guiatge de míssils
* Míssil aire-superfície
* Míssil antivaixell
# Mitsuru Sato

Mitsuru Sato (japonès: 佐藤満) (Hachirōgata, 21 de desembre de 1961) és un lluitador japonès, ja retirat, especialista en lluita lliure, que va competir durant les dècades de 1980 i 1990.
El 1988 va prendre part en els Jocs Olímpics d'Estiu de Seül, on guanyà la medalla d'or en la competició del pes mosca del programa lluita lliure. Quatre anys més tard, als Jocs de Barcelona, fou sisè en la mateixa competició.
En el seu palmarès també destaquen tres medalles en el Campionat del Món, una de plata i dues de bronze, entre les edicions de 1985 i 1987, i una medalla d'or en els Jocs Asiàtics de 1986.

## Referències

* 1 2 «Olympedia – Mitsuru Sato». [Consulta: 10 març 2025].
* ↑ «International Wrestling Database». [Consulta: 10 març 2025].
# Zífid cap d'olla austral

El zífid cap d'olla austral o zifi cap d'olla austral (Hyperoodon planifrons) és una espècie de zífid del gènere Hyperoodon. A diferència de l'altra espècie d'aquest gènere, el zífid cap d'olla boreal, aquesta espècie només viu a l'extrem sud de l'oceà Atlàntic, l'Índic i el Pacífic, així com l'oceà Antàrtic. Fa uns 8-10 metres de longitud i té una aleta dorsal relativament petita (30-38 centímetres).

## Referències

* ↑ Lleonart, J. «zífid cap d'olla austral». Noms de mamífers marins. TERMCAT, 2014. [Consulta: 7 novembre 2020].
Espècies vivents de cetacis :
Regne Animalia  · Embrancament Chordata  · Classe Mammalia  · Infraclasse Eutheria  · Superordre Laurasiatheria  · (sense categoria) Artiodactyla  · (sense categoria) Whippomorpha :
Subordre Mysticeti :
Subordre Odontoceti (continua més avall) :
Subordre Odontoceti (contina més amunt) :
# Henrietta (Missouri)

Henrietta és una població dels Estats Units a l'estat de Missouri. Segons el cens del 2000 tenia 457 habitants.

## Demografia

Segons el cens del 2000, Henrietta tenia 457 habitants, 124 habitatges, i 83 famílies. La densitat de població era de 294,1 habitants per km².
Dels 124 habitatges en un 35,5% hi vivien nens de menys de 18 anys, en un 51,6% hi vivien parelles casades, en un 9,7% dones solteres, i en un 32,3% no eren unitats familiars. En el 27,4% dels habitatges hi vivien persones soles el 7,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,3.
Per edats la població es repartia de la següent manera: un 21,4% tenia menys de 18 anys, un 16% entre 18 i 24, un 37% entre 25 i 44, un 16,4% de 45 a 60 i un 9,2% 65 anys o més.
L'edat mediana era de 30 anys. Per cada 100 dones de 18 o més anys hi havia 182,7 homes.
La renda mediana per habitatge era de 33.750 $ i la renda mediana per família de 40.357 $. Els homes tenien una renda mediana de 29.432 $ mentre que les dones 24.500 $. La renda per capita de la població era de 16.129 $. Entorn del 6% de les famílies i l'11,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Henrietta». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Henrietta». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Amphidon aequicrurius

Amphidon aequicrurius és una espècie extinta de mamífer eutriconodont de la família dels amfidòntids que visqué durant el Juràssic superior en allò que avui en dia és Nord-amèrica. Se n'han trobat restes fòssils a la formació de Morrison, més concretament a la zona estratigràfica 5. És l'única espècie del gènere Amphidon i fou descrita per Simpson el 1925.

## Referències

* ↑ Foster, J. (2007). "Appendix." Jurassic West: The Dinosaurs of the Morrison Formation and Their World. Indiana University Press. pàg. 327-329. (anglès)
* ↑ Rougier, Guillermo W.; Isagi,Shinji; Manabe, Makoto «An Early Cretaceous mammal from the Kuwajima Formation (Tetori Group), Japan, and a reassessment of Triconodont phylogeny» (en anglès). Annals of Carnegie Museum, 76, 2, 6-2007, pàg. 73–115. DOI: 10.2992/0097-4463(2007)76[73:AECMFT]2.0.CO;2 [Consulta: 11 gener 2010].

## Vegeu també

* Organismes prehistòrics de la formació de Morrison
# Palau Community College

El Palau Community College (equivalent en català a Col·legi Comunitari de Palau) és l'única institució d'educació superior que existeix a la República de Palau. És un ens independent acreditat per l'Associació Occidental d'Escoles i Col·legis i que ofereix títols especialitzats i graus d'associat.
Els estudiants que s'hi graduen poden obtenir títols universitaris i una especialitat en diversos àmbits del coneixement. L'educació obligatòria a Palau és d'un total de dotze anys d'Educació primària i després de Batxillerat, per bé que molts alumnes que cursen el batxillerat passen després al Community College. S'hi ofereixen també classes de japonès.

## Història

El Palau Community College, juntament amb el Col·legi de les Illes Marshall i el Col·legi de la Micronèsia-FSM, ofereix programes de subvencions als estats de la Micronèsia. Es diu que el Community College es va fundar com a escola vocacional i tècnica l'any 1927, quan Palau estava encara sota l'ocupació japonesa.
Durant la dècada del 1980, el Congrés dels Estats Units d'Amèrica va designar el Col·legi de la Micronèsia com a institució formativa de referència en l'extint Territori en Fideïcomís de les Illes del Pacífic. L'acord va ser prorrogat posteriorment pels tres governs de la Micronèsia, inclòs el de Govern de Palau. El 19 de març de 1993, amb la independència de la nació palauiana, la Llei d'Educació Superior de Palau va convertir el col·legi en una institució independent i amb un consell de govern propi. Abans d'això, la universitat era coneguda com a Col·legi d'Ocupació de la Micronèsia. El 2 d'abril de 1993 es va convertir oficialment en l'actual Col·legi Comunitari de Palau.

## Graus i titulacions

* Ciències Agrícoles
* Aire condicionat i refrigeració
* Tecnologia de mecànica automotriu
* Comptabilitat comercial
* Administració d'empreses
* Justícia Penal
* Salut pública i comunitària
* Tecnologia de la construcció
* Educació
* Tecnologia elèctrica
* Ciències ambientals / marines
* Tecnologia d'electrònica general
* Tecnologia de la Informació
* Serveis de biblioteca i informació
* Programa d'infermeria
* Administració d'oficina
* Estudis de Palau
* Tecnologia marina de motors petits i forabord
* Programa de Turisme i Hostaleria
* Programa d'arts liberals
* Disciplines STEM

## Referències

* ↑ «Palau Community College» (en anglès). educationusa.state.gov. [Consulta: 15 agost 2024].
* ↑ «PALAU – Pacific Step-Up» (en anglès). stepup.jabsom.hawaii.edu. [Consulta: 15 agost 2024].
* ↑ «[https://www.jpf.go.jp/j/project/japanese/survey/area/country/2022/palau.html パラオ（2022年度） 日本語教育 国・地域別情報]» (en japonès). Japan Foundation. [Consulta: 15 agost 2024].
* 1 2 «日本国政府奨学金留学説明会 - Sessió informativa d'estudis a l'estranger de beques del govern japonès» (en japonès). Embassy of Japan in the Republic of Palau, 2014. [Consulta: 15 agost 2024].
* 1 2 «PCC Board of Trustees (2024)» (en anglès). Palau Community College. [Consulta: 15 agost 2024].
# Peix esborrall de cap llis

El peix esborrall de cap llis (Psychrolutes marcidus) és una espècie de peix teleosti de la família Psychrolutidae que es troba exclusivament en les profunditats entre les costes d'Austràlia i Tasmània.
Aquest peix no té ni esquelet, ni músculs ni veixiga natatòria perquè, a les fondàries on viu, la pressió, diverses desenes de vegades superior a la del nivell de la superfície, el faria esclatar. Així, la carn d'aquest peix és majorment una massa gelatinosa amb una densitat lleugerament menor a la de l'aigua, la qual cosa li permet surar sobre el fons marí, on troba el seu aliment. La manca de músculs no suposa un impediment per alimentar-se, ja que principalment ingereix qualsevol matèria comestible que suri en el seu camí. A causa de la inaccessibilitat del seu hàbitat ha estat rarament fotografiat en llibertat.
Per la seva lletjor, en espanyol es coneix com a pez borrón i en anglès com a blobfish. El setembre del 2013, va ser escollit com «L'animal més lleig del món» i adoptat per la Ugly Animal Preservation Society com a mascota.
# Lugovoie (Bélgorod)

Lugovoie - Луговое (rus) - és un poble (un possiólok) de l'óblast de Bélgorod, a Rússia. El 2010 tenia 106 habitants. Pertany al districte (raion) de Véidelevka.

## Referències

* ↑ «Посёлок Вейделевка (летопись, часть 1)» (en rus). beluezd.ru. Arxivat de l'original el 2018-07-09. [Consulta: 9 juliol 2018].
* ↑ «Историческая справка | Вейделевский район». Arxivat de l'original el 2013-04-17. [Consulta: 7 abril 2013].
* ↑ «Вейделевка (летопись часть 2)» (en rus). beluezd.ru. Arxivat de l'original el 2018-07-09. [Consulta: 9 juliol 2018].
# Holland (Missouri)

Holland és una població dels Estats Units a l'estat de Missouri. Segons el cens del 2000 tenia 246 habitants.

## Demografia

Segons el cens del 2000, Holland tenia 246 habitants, 96 habitatges, i 71 famílies. La densitat de població era de 558,7 habitants per km².
Dels 96 habitatges en un 31,3% hi vivien nens de menys de 18 anys, en un 54,2% hi vivien parelles casades, en un 10,4% dones solteres, i en un 26% no eren unitats familiars. En el 24% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 2,9.
Per edats la població es repartia de la següent manera: un 25,2% tenia menys de 18 anys, un 9,3% entre 18 i 24, un 26,8% entre 25 i 44, un 21,5% de 45 a 60 i un 17,1% 65 anys o més.
L'edat mediana era de 39 anys. Per cada 100 dones de 18 o més anys hi havia 104,4 homes.
La renda mediana per habitatge era de 35.278 $ i la renda mediana per família de 36.875 $. Els homes tenien una renda mediana de 35.417 $ mentre que les dones 20.000 $. La renda per capita de la població era de 12.524 $. Entorn del 9,8% de les famílies i el 12,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Holland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Holland». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Fussball Club Luzern

El Fussball Club Luzern (en català FC Lucerna) és un club suís de futbol de la ciutat de Lucerna.

## Història

El FC Luzern va ser fundat el 12 d'agost del 1901. Els seus colors són el blau i blanc, trets del Cantó de Lucerna i de l'escut d'armes de la ciutat. Els seus majors èxits són la lliga aconseguida l'any 1989 i les copes dels anys 1960 i 1992 i 2021.
L'equip juga els partits com a local a l'estadi Swissporarena inaugurat el 2011.

## Palmarès

* 1 Lliga suïssa de futbol: 1989
* 3 Copa suïssa de futbol: 1960, 1992, 2021

## Referències

* ↑ «FC Luzern - Facts and data» (en anglès). [Consulta: 7 gener 2024].
* ↑ «1901 - 1911» (en anglès), 22-10-2021. [Consulta: 7 gener 2024].
* 1 2 «FC Luzern - Club achievements» (en anglès). [Consulta: 7 gener 2024].
* ↑ «Luzern eröffnet Universität und Swisspor-Arena - Regionaljournal Zentralschweiz - SRF» (en alemany). [Consulta: 7 gener 2024].

## Enllaços externs

* (alemany) Web oficial del club
# Amphidon aequicrurius

Amphidon aequicrurius és una espècie extinta de mamífer simetrodonts de la família dels amfidòntids que visqué durant el Juràssic superior en allò que avui en dia és Nord-amèrica. Se n'han trobat restes fòssils a la formació de Morrison, més concretament a la zona estratigràfica 5. És l'única espècie del gènere Amphidon i fou descrita per Simpson el 1925.

## Referències

* ↑ Foster, J. (2007). "Appendix." Jurassic West: The Dinosaurs of the Morrison Formation and Their World. Indiana University Press. pàg. 327-329. (anglès)
* ↑ Rougier, Guillermo W.; Isagi,Shinji; Manabe, Makoto «An Early Cretaceous mammal from the Kuwajima Formation (Tetori Group), Japan, and a reassessment of Triconodont phylogeny» (en anglès). Annals of Carnegie Museum, 76, 2, 6-2007, pàg. 73–115. DOI: 10.2992/0097-4463(2007)76[73:AECMFT]2.0.CO;2 [Consulta: 11 gener 2010].

## Vegeu també

* Organismes prehistòrics de la formació de Morrison
# Luis Arribas Castro

Luis Arribas Castro (Barcelona, 14 de juliol de 1934 - 16 de febrer de 2006) fou un locutor radiofònic professional de la ràdio durant 37 anys, conegut popularment com a Don Pollo. Durant la seva trajectòria va treballar a diverses cadenes de ràdio. També participà en el programa La orquesta, de Televisió Espanyola.

## Trajectòria

Creador del popular programa "Europa Musical" (1964-69) a EAJ-15 Radio España de Barcelona, on va promocionar cantants com Françoise Hardy, Adamo, Tom Jones i Elvis Presley, va portar per primera vegada a Espanya el cantant i actor Frank Sinatra. Va impulsar grups com Los Sírex, Los Mustang o Los Brincos i va ser el principal promotor del Dúo Dinámico, presentant-los als concerts que organitzaven a Barcelona.
La seva popularitat com a periodista radiofònic va engrandir-se amb el programa "La ciudad es un millón de cosas" amb campanyes com "Qué bonita eres, Cataluña" o "Planta un árbol". El 2005 va rebre la Creu de Sant Jordi.

## Referències

* 1 2 3 «Luis Arribas Castro, periodista radiofónico | elmundo.es». [Consulta: 19 novembre 2023].
* 1 2 País, El «Luis Arribas Castro, locutor» (en castellà). El País [Madrid], 18-02-2006. ISSN: 1134-6582.
* ↑ «Luis Arribas Castro», 02-05-2016. Arxivat de l'original el 2016-05-02. [Consulta: 19 novembre 2023].

## Enllaços externs

* Web dedicat a Luis Arribas Castro Arxivat 2010-11-30 a Wayback Machine.
* 80 minuts amb el so original de la ràdio que feia Luis Arribas Castro en el capítol 45 d'Una vida de ràdio' d'Albert Malla a: www.ivoox.com i en aquest enllaç: https://tonimascaroradio.wordpress.com/2019/07/24/una-vida-de-radio-45-albert-malla/ Arxivat 2020-11-13 a Wayback Machine.
# Holliday (Missouri)

Holliday és una població dels Estats Units a l'estat de Missouri. Segons el cens del 2000 tenia 129 habitants.

## Demografia

Segons el cens del 2000, Holliday tenia 129 habitants, 55 habitatges, i 39 famílies. La densitat de població era de 191,6 habitants per km².
Dels 55 habitatges en un 25,5% hi vivien nens de menys de 18 anys, en un 70,9% hi vivien parelles casades, en un 1,8% dones solteres, i en un 27,3% no eren unitats familiars. En el 25,5% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,8.
Per edats la població es repartia de la següent manera: un 19,4% tenia menys de 18 anys, un 8,5% entre 18 i 24, un 24,8% entre 25 i 44, un 33,3% de 45 a 60 i un 14% 65 anys o més.
L'edat mediana era de 44 anys. Per cada 100 dones de 18 o més anys hi havia 100 homes.
La renda mediana per habitatge era de 26.250 $ i la renda mediana per família de 34.375 $. Els homes tenien una renda mediana de 26.250 $ mentre que les dones 15.625 $. La renda per capita de la població era de 13.266 $. Entorn de l'11,1% de les famílies i el 15,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Holliday». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Holliday». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Mosquiter de Flores

El mosquiter de Flores (Phylloscopus floresianus; syn: Phylloscopus presbytes floresianus) és una espècie d'ocell de la família dels fil·loscòpids (Phylloscopidae). És endèmic de les muntanyes de l'illa de Flores. Els seus hàbitats principals són els boscos temperats, els boscos tropicals i subtropicals de frondoses humits de l'estatge montà. El seu estat de conservació encara no ha estat avaluat.

## Taxonomia

Anteriorment era considerat coespecífic amb el mosquiter de Timor, però el Congrés Ornitològic Internacional (versió 12.1, gener 2022), el segmentà en base al plomatge i diferències vocals.
Segons la llista mundial d'ocells del Congrés Ornitològic Internacional (versió 13.2, juliol 2023) aquest tàxon tindria la categoria d'espècie. Tanmateix, altres obres taxonòmiques, com el Handook of the Birds of the World i la quarta versió de la BirdLife International Checklist of the birds of the world (Desembre 2019), el consideren encara una subespècie del mosquiter de Timor (P. trivirgatus nigrorum).

## Referències

* 1 2 «Bushtits, leaf warblers, reed warblers» (en anglès). IOC World Bird List Version 13.2. International Ornithologists' Union, 01-07-2023. [Consulta: 16 octubre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 627. ISBN 978-84-16728-37-4.
* ↑ «Species Updates» (en anglès). IOC Version 12.1 (Jannuary 8, 2022). International Ornithologists' Union, 01-07-2021. [Consulta: 16 octubre 2023].
* ↑ «Bushtits, leaf warblers, reed warblers» (en anglès). IOC World Bird List Version 13.2. International Ornithologists' Union, 01-07-2023. [Consulta: 16 octubre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 627. ISBN 978-84-16728-37-4.
# Deitània

La Deitània era el territori ocupat per la tribu ibera dels deitans, situada per l'actual Regió de Múrcia i les províncies espanyoles d'Almeria, Albacete, Granada i Jaén. L'historiador romà Plini va anomenar-la com la costa oriental de la Hispània Citerior, ubicada entre la Bastetània i la Contestània. Aquesta darrera, tenia la seua frontera meridional en el riu Segura.
Els deitans es van assentar entorn del segle VII abans de la nostra era. Dos-cents anys després, viuen la seua època d'esplendor, abans d'entrar en decadència i ser absorbits pels contestans. Al segle iii, els deitans, com moltes tribus iberes de la mediterrània, s'integren dins Roma.
Les seues ciutats més importants van ser Deitana Urbs (Totana), capital de la tribu, i Caput Deitanorum (Cabdet), la població de més altura del territori. Precisament en aquest darrer indret s'han trobat restes arqueològiques com la Dama de Cabdet.

## Enllaços externs

* «Deitània». Gran Enciclopèdia Catalana. Barcelona: Grup Enciclopèdia Catalana.
# Kidder

Kidder és una població dels Estats Units a l'estat de Missouri. Segons el cens del 2000 tenia 271 habitants.

## Demografia

Segons el cens del 2000, Kidder tenia 271 habitants, 109 habitatges, i 79 famílies. La densitat de població era de 255,2 habitants per km².
Dels 109 habitatges en un 33,9% hi vivien nens de menys de 18 anys, en un 57,8% hi vivien parelles casades, en un 9,2% dones solteres, i en un 27,5% no eren unitats familiars. En el 27,5% dels habitatges hi vivien persones soles el 13,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3,01.
Per edats la població es repartia de la següent manera: un 28,4% tenia menys de 18 anys, un 6,6% entre 18 i 24, un 23,2% entre 25 i 44, un 28,8% de 45 a 60 i un 12,9% 65 anys o més.
L'edat mediana era de 38 anys. Per cada 100 dones de 18 o més anys hi havia 90,2 homes.
La renda mediana per habitatge era de 26.771 $ i la renda mediana per família de 41.477 $. Els homes tenien una renda mediana de 26.818 $ mentre que les dones 18.906 $. La renda per capita de la població era de 13.424 $. Entorn del 15,6% de les famílies i el 22,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kidder». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Kidder». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].